ועדת הכספים, כנסת 25, פרוטוקול מספר 190, 2023-07-10 00:00

משה גפני: שלום רב, אני מתכבד לפתוח את הישיבה

משה גפני:  שינויים בתקציב

משה גפני:      בקשה 30001     

משה גפני: בקשה 30001, משרד העלייה והקליטה

דניאל בלנגה: הפנייה התקציבית נועדה להעברת עודפי תקציב בסך של 287,555 אלפי ש"ח בהתאם לפירוט הבא: תוכנית 301102, מינהל ואמרכלות – 41,104 אלפי ₪

דניאל בלנגה:  תוכנית 301201, דיור – 99,405 אלפי ₪

דניאל בלנגה:  תוכנית 301202 חטיבת הפרט- - -     

משה גפני: מה התקציב הכללי של דיור ציבורי לקשישים, התקציב השנתי?     

דניאל בלנגה: כחצי מיליארד שקלים

משה גפני: והעודפים האלה זה בעקבות מה?     

דניאל בלנגה: בין השאר בשביל התשלומים למקבצי הדיור וגם לתשלומים למרכזי הקליטה ליוצאי העדה האתיופית

יונתן מישרקי: למה לא ניצלו את זה?     

דניאל בלנגה: זה התחייבויות על פני השנים

דניאל בלנגה:  אין פה עניין של ניצול

דניאל בלנגה:  אין פה שיקול דעת

דניאל בלנגה:  אתה משלם למקבצים לפי חוזי השכירות

דניאל בלנגה:  גם אומר שחלק מהעודפים הם בעקבות- - -     

משה גפני: ניתן לו לסיים ואז נשאל

משה גפני:  הלאה

דניאל בלנגה: תוכנית 301204, חטיבת רשויות ארגונים וקהילה, 62,846 אלפי ₪ ותוכנית 301208, עידוד עלייה, 23,546 אלפי ₪

משה גפני: שאלות

חמד עמאר: אתחיל

חמד עמאר:  לסעיף הראשון שהקראת, תן לי הסבר, 41 מיליון שקל - לא מבין את הסעיף הזה

משה גפני: בבקשה, משרד הקליטה

אהרן אוזן: שלום, אני מתכנון מדיניות ותקציבים, משרד העלייה והקליטה

אהרן אוזן:  התוכנית הראשונה, התפעול והמינהל של המשרד, יש בו כל הוצאות השכירות של מבנה המשרד, יש הוצאות המחשוב, הוצאות התפעול השונות וכן ההוצאה של המשרדים שלנו בנתב"ג – יש לנו משרדים בנתב"ג שאנו מקבלים את העולים

אהרן אוזן:  כל העלויות האלה נמצאות בתוכנית הזו

ולדימיר בליאק: משרדים בתוך הטרמינל?     

אהרן אוזן: כן

חמד עמאר: שכירות אתה משלם אחרי חצי שנה? מי שהשכרת ממנו בדצמבר אתה משלם לו עכשיו?     

אהרן אוזן: לא

אהרן אוזן:  הסברתי על התוכנית

אהרן אוזן:  העודפים הם בעיקר מהוצאות מתמשכות

אהרן אוזן:  יש לנו הוצאות אבטחה, אנו מסיעים עולים שמגיעים לנתב"ג

חמד עמאר: אז אתם מלינים שכר כאן, כי אתה מדבר על שכר, על מאבטחים וכו'

חמד עמאר:  אני לא מבין

אהרן אוזן: לא

אהרן אוזן:  ההתקשרויות שלנו רצות קצת קדימה

חמד עמאר: 41 מיליון שקל זה סכום גדול

חמד עמאר:  אתה מלין שכר לאנשים

חמד עמאר:  משלם לו אחרי חצי שנה

חמד עמאר:  אנחנו ביולי

אהרן אוזן: אנחנו לא מלינים שכר, ההתקשרויות שלנו לא מסתיימות ב-31 בדצמבר – הן רצות קצת קדימה לשנה העוקבת

אהרן אוזן:  יש לנו הוצאות גם המחשוב בסעיף הזה שזה החלק העיקרי מתוך ה-41 מיליון שקל, ויש לנו כאמור התקשרויות שרצות כמה חודשים קדימה למהלך השנה העוקבת

אהרן אוזן:  מכל זה העודפים שלנו נובעים

ולדימיר בליאק: לאן אתם מסיעים את העולים?     

אהרן אוזן: מרגע שהם נוחתים עד המקום שבו הם עתידים לגור

ולדימיר בליאק: כולם מקבלים הסעה?     

אהרן אוזן: כן

חמד עמאר: כשמדברים על דיור, מדברים על 99 מיליון שקל – תוכל לתת פירוט, כמה דירות נבנות לקשישים?     

ולדימיר בליאק: ובעיקר איזה פתרונות דיור יש היום לעולים חדשים?     

משה גפני: אני מבקש לא לערב מין בשאינו מינו

חמד עמאר: אני רוצה לדעת כמה דירות מקבלים?     

משה גפני: נכנסת עם שאלה אחרת

משה גפני:  לחמד הייתה שאלה – כמה דירות יש בעניין הזה?     

אהרן אוזן: משרד הקליטה שוכר כ-11,000 מקבצי דיור שנותנים פתרונות לכ-13,000 קשישים

אהרן אוזן:  לא בונים – יש לנו התקשרויות ארוכות טווח בשכירות, כפי שאמרתי, לכ-13,000 קשישים

משה גפני: היה שינוי במספר הדירות האלה? היה יותר? פחות? מה קרה בשלוש השנים האחרונות?     

אהרן אוזן: כ-15 שנה שאין לנו מקבצים חדשים

אהרן אוזן:  היו לנו בעשור האחרון כמה פרויקטים של בינוי על קרקע חומה שהמשרד נתן מענקים למי שיבנה מבנים גם לקשישים על קרקע חומה

אהרן אוזן:  בשנתיים האחרונות לא היו פרויקטים חדשים

אהרן אוזן:  יש פרויקט אחד שהוא בתהליך וצפוי להסתיים עד סוף השנה הזו או בתחילת השנה הקרובה

אהרן אוזן:  אציין, שעיקר העודפים פה בתקנה, עיקר ה-99 מיליון נובעים לא מדיור אלא כשהתחילה המלחמה בין רוסיה לאוקראינה ונערכנו לקלוט את כל העולים שהגיעו נפתחה תקנה ייעודית לכל הסיוע המיוחד שנתנו לעולים, למי שברח מהמלחמה או מי שעלה מרוסיה

אהרן אוזן:  התקנה הזו נפתחה בתוכנית הזו, ורוב העודפים כאן הם מהתקנה הזו

חמד עמאר: יש לך מידע, כמה קשישים מחכים לדיור עכשיו?     

אהרן אוזן: בתור של משרד העלייה והקליטה יש לפי הידוע לי, כ-18,000 קשישים שמחכים לדיור

משה סולומון: כולם מאוקראינה ורוסיה?      

אהרן אוזן: אין לי הפירוט

משה סולומון: כי היה גל עלייה

משה סולומון:  או זה רק מהגל האחרון?     

אהרן אוזן: לא

אהרן אוזן:  זה על פני כמה שנים

משה סולומון: כמה יוצאי אתיופיה בממתינים?     

אהרן אוזן: לא יודע

אהרן אוזן:  פירוט לפי ארץ מוצא של הממתינים אין לי

אהרן אוזן:  אני יכול לברר ולהשלים

חמד עמאר: 18,000 קשישים מחכים לדיור

משה גפני: בבקשה

ולדימיר בליאק: שתי שאלות, אדוני

ולדימיר בליאק:  כשעליתי לארץ ב-98' לא הייתה לי כאן משפחה וקיבלתי בית מלון לשבוע או לחמישה ימים, כבר לא זוכר

ולדימיר בליאק:  יש את זה היום לעולים שאין להם פתרונות דיור? מגיע עולה, אין לו דירות

אהרן אוזן: בדרך כלל – אם אני שם בצד את מי שעלה בעליית חירום, בדרך כלל מי שעולה יודע היכן הולך ללון

ולדימיר בליאק: זה ממש לא נכון

אהרן אוזן: במקרים חריגים יש דירות קלט בשיתוף הסוכנות היהודית והרשויות המקומיות

ולדימיר בליאק: אז יש פתרון למקרים כאלה

אהרן אוזן: כן

ולדימיר בליאק: תוכל לספר על תוכנית או מבצע עולים הביתה, מה היא כוללת?     

אהרן אוזן: כאמור במסגרת עולים הביתה נערכנו לטפל בכל מי שהגיע

אהרן אוזן:  העודפים למעשה היו עבור יתרת ההתקשרויות שלנו להפעלת מלונות שהפעלנו בסוף 22' ותחילת 23' למי שהגיע

אהרן אוזן:  גם הרחבנו חלק מהסיורים שלנו שיהיה בתחום העברית, בתחום התגבור הלימודי, לקליטת תוספת הילדים שהגיעה

ולדימיר בליאק: המבצע נמשך היום?     

אהרן אוזן: כן

ולדימיר בליאק: לא היה שינוי

אהרן אוזן: נכון

ולדימיר בליאק: אוקיי

חמד עמאר: לגבי חטיבת הפרט, כאן כתוב גם תושבים חוזרים

חמד עמאר:  כמה מתוך התקציב הזה הולך וכמה תושבים חוזרים יש לנו?     

אהרן אוזן: תושבים חוזרים, לפי הגדרת המשרד, זה בדרך כלל מי ששהו בחו"ל מעל 5 שנים ואז חוזרים

אהרן אוזן:  חלק מהנושאים הם רק לעולים חדשים, חלק הם גם לתושבים חוזרים, סיוע למדענים למשל שחוזרים אחרי חמש שנים, הם מקבלים סיוע

אהרן אוזן:  יש גם סיוע בתעסוקה

אהרן אוזן:  את הפילוח בין תושבים חוזרים לעולים חדשים אצטרך לבדוק

חמד עמאר: כמה מקבל כל אחד בעזרה לשילוב לעבודה?     

אהרן אוזן: זה משתנה מאוד

אהרן אוזן:  בתוך חטיבת הפרט, יש הרבה מאוד סיועים, יש קהל מאוד רחב, סטודנטים, עולים, שזה יהיה בתחום ההכשרה המקצועית, בתחום היזמות

אהרן אוזן:  יש נושאים שונים

אהרן אוזן:  קשה לומר את הסכום הממוצע כי זה שונה מאוד בין כל עולה לעולה או בין כל תושב חוזר לתושב חוזר

אהרן אוזן:  לכן את הנתון שך כמה מתוך תקציב החטיבה מיועד לתושבים חוזרים אצטרך לבדוק מול המשרד ולחזור לוועדה

ולדימיר בליאק: אותה תוכנית, כמה מדענים עולים קיבלו סיוע?     

חמד עמאר: שנדע כמה מדענים עולים, כמה מדענים חוזרים

ולדימיר בליאק: איזה פוטנציאל עליה יש היום ואנו לא מנצלים אותו

אהרן אוזן: אני אצטרך לבדוק מול האגף המקצועי

אהרן אוזן:  אתם רוצים לדעת כמה בסך הכול בשנה שעברה? שאדייק את השאלה

ולדימיר בליאק: כן

ולדימיר בליאק:  כמה מדענים עולים קיבלו סיוע דרך המשרד

חמד עמאר: יש ירידה רצינית בהכנסות המדינה

חמד עמאר:  קיבלנו את זה מטמיר הבוקר

ולדימיר בליאק: לגבי תוכנית 301204, לא הבנתי למה היא משמשת

ולדימיר בליאק:  זה מאוד אמורפי

אהרן אוזן: יש כמה סיועים פה

אהרן אוזן:  מדובר יותר בקליטה החברתית

אהרן אוזן:  בתוכנית הזו יש התקציב של לימודי עברית במסגרת שוברים לאולפנים פרטיים, יש הסיוע התגבור הלימודי גם בגיל היסודי וגם העל יסודי

אהרן אוזן:  יש תוכניות הרווחה שאנו מפעילים

אהרן אוזן:  בנוסף כל- - -     

ולדימיר בליאק: כמה שעות מקבל תלמיד היום?         

ולדימיר בליאק: מקבל 6 שעות שבועיות אם אני זוכר, לתוכניות שהמשרד מפעיל, תוכנית יעל ליסודי ותוכנית- - -      

ולדימיר בליאק: לגבי עידוד עלייה, זו סוגיה קריטית היום, בטח לאור המגמות של השנתיים האחרונות

ולדימיר בליאק:  קודם כל, שמעתי מהשר שהפוקוס של המשרד עובר מברית המועצות לשעבר למדינות אחרות מבחינת עידוד העלייה

ולדימיר בליאק:  האם זה נכון?     

אהרן אוזן: המשרד רוצה להשקיע במאמצים לעודד עלייה מארצות המערב

ולדימיר בליאק: כלומר פחות להשקיע במדינות ברית המועצות לשעבר, יותר להשקיע במדינות המערב ופחות להשקיע בברית המועצות לשעבר

ולדימיר בליאק:  אני רוצה להבין, כי הפוטנציאל של העלייה היום מחבר העמים הוא עצום, ודווקא בעת הזו החלטתם להשקיע פחות

ולדימיר בליאק:  אתם לא מדברים על יהודים אלא על זכאי חוק השבות

ינון אזולאי: ולדימיר, הוא אומר לך, שיש היום עלייה מאוקראינה, מרוסיה, ושם יש עלייה שלא צריך לעודד כי גם בגלל המצב באים היום עולים

ולדימיר בליאק: עידוד העלייה הוא מושג רחב

ינון אזולאי: למשל מצרפת אתה רואה פחות

ינון אזולאי:  הוא אומר לך – שם אני רוצה גם שיהיה אותו דבר, אני רוצה להעלות שם את הכמות, לכן אני מביא יותר עולים

ינון אזולאי:  אני רוצה היום להביא – לא יודע, בהסכמי הבראה ממרוקו

ינון אזולאי:  אנו גם רוצים עולים ממרוקו

ולדימיר בליאק: אז כמה מבחינת אחוזים מהתקציב?     

משה גפני: טוב, אנחנו מצביעים

חמד עמאר: אנחנו מדברים על סכום של 287 מיליון שקל ו-555,000 שקל

חמד עמאר:  זה סכום ענק, ואתה לא יכול להעביר את זה בחמש דקות

חמד עמאר:  אולי תשכנעו אותי בסופו של דבר להצביע בעד

יונתן מישרקי: בסעיף 2, 301201, 100 מיליון שקל, כשאנחנו יודעים שבפועל יש הרבה מאוד עולים שעדיין מחכים לדיור ציבורי

יונתן מישרקי:  למה לא רכשו בכסף הזה, 100 מיליון שקל, שנת 22', דירות לאותם אנשים?     

אהרן אוזן: כפי שאמרתי, אנו לא רוכשים דירות

יונתן מישרקי: פתרונות דיור

יונתן מישרקי:  אז לא רכישה

יונתן מישרקי:  למה 100 מיליון שקל נשארו ב-22'?     

אהרן אוזן: כאומר רוב התקציב הזה מיועד לפעולות שעשינו לקליטת עליית חירום מרוסיה ואוקראינה

אהרן אוזן:  נפתחה תקנה ייעודית בתוך התוכנית הזו

משה סולומון: אז לא צריך את הכסף אם כך – זה כבר נגמר

משה סולומון:  אני רוצה להבין, איך המדינות של עידוד העלייה נקבעת? מי קובע מה המדיניות? איך מעודדים עלייה?     

חמד עמאר: שאלה חשובה לאור התשובה שקיבל על אוקראינה ורוסיה

יצחק פינדרוס: מאיזו מפלגה השר שקובע את סדר העדיפויות?     

משה סולומון: מה זה קשור? הנקודה הזאת מאוד חשובה

משה סולומון:  בסוף אנו צריכים לראות איך אנו מעודדים עלייה

משה סולומון:  מדינת ישראל היא מדינה שקולטת עלייה

משה סולומון:  היא רוצה להיות מדינת הלאום של העם היהודי בכל התפוצות ולכן צריך לראות מה המדיניות שנקבעת כדי לעודד עלייה

משה סולומון:  האם זה עניין כלכלי או אחר

ולדימיר בליאק: או האם זה עניין פוליטי

משה גפני: תשובה

אהרן אוזן: בשנתיים האחרונות חלה ירידה מאוד גדולה בהיקפי העלייה מארצות המערב

אהרן אוזן:  לכן השר כשנכנס לתפקיד רצה להחזיר את העלייה לממדים ולהעלות אותם עוד יותר ממה שהיה

ולדימיר בליאק: יכול להביא מספרים לגבי העלייה מארצות המערב?     

אהרן אוזן: מתחילת השנה עד עכשיו מארצות הברית עלו כ-360 עולים, מצרפת 160, מבריטניה פחות מ-100, גם קנדה, ברזיל, דרום אפריקה גם כן

משה גפני: מתי התחילה הירידה מארצות המערב?     

אהרן אוזן: מהקורונה ובניגוד לארצות אחרות שהתאוששו לאחר מכן - המגמה נמשכת עוד השנה

ולדימיר בליאק: אולי לא רוצים לעלות למדינה שהיא פחות ליברלית

משה גפני: יכול להיות שזה התחיל בזה שהם ראו שהמגמות ברורה

ולדימיר בליאק: רוצים התייעצות סיעתית

משה גפני: 13:27 הצבעה

משה גפני: אני מחדש את הישיבה

משה גפני:       בקשה 30001, מי בעד אישור הבקשה – ירים את ידו

משה גפני:  מי נגד? מי נמנע?     הצבעה         

משה גפני: הבקשה אושרה

ולדימיר בליאק: רביזיה

ולדימיר בליאק:      פנייה 36001      

משה גפני: 36001, תעסוקה

משה גפני:  בבקשה

גיל הכהן: הפנייה התקציבית נועדה להעברת עודפים משנת התקציב 22' לשנת התקציב 23' בסך של 565,210 אלפי ש"ח במזומן וזאת כפי שמפורט להלן: תוכנית 363002, 27,703 אלפי ₪, תוכנית 364001, 22,064 אלפי ₪

גיל הכהן:  תוכנית 364101, 55,798 אלפי ₪

חמד עמאר: תוכלי לתת הסברים על כל העברה? את נותנת מספרים

חמד עמאר:  אנחנו יודעים לקרוא את המספרים

חמד עמאר:  תסבירי, ונשאל אם לא נבין

משה גפני: שנייה

משה גפני:  את סיימת להסביר?     

חמד עמאר: היא לא הסבירה

חמד עמאר:  הקריאה מספרים

גיל הכהן: תוכנית 364201 – 172,149 אלפי ₪

גיל הכהן:  סיבות מרכזיות בגינן נוצרו עודפים לתוכנית – הפעלת מרכזי ההכוון התעסוקתי לאוכלוסייה הערבית והחרדית, היא פרויקט ארוך טווח, וההתקשרות עם הגורמים המפעילים נפרסת על פני יותר משנת תקציב אחת

גיל הכהן:  בנוסף לתוכניות הכשרה ואבחון נוספות שפעלו משנת 22' ונמשכות גם לשנת 23', בהתאם התשלום עבור אותן התחייבויות הכוללות גם תוכניות תעסוקה ייעודיות לאוכלוסיות, להחזרת ושילוב עובדים בשוק העבודה עקב משבר הקורונה שהחלו בשנה שעברה

גיל הכהן:  תוכנית 364202 – 1,477 אלפי ₪

גיל הכהן:  סיבות מרכזיות: בתוכנית זו מבוצעות תוכניות הכשרה ואבחון שהחלו לפעול ב-22', נמשכות גם לשנת 23' בהתאם גם התשלום עבור אותן התחייבויות

גיל הכהן:  תוכנית 364302 - 10,761 אלפי ₪

גיל הכהן:  העודפים נוצרו בגין המבנים בהם פועל שירות התעסוקה

גיל הכהן:  קיימות התחייבויות לשיפוצים ואחזקה ותפעול מערכות מידע

ינון אזולאי: זה גם שכירויות של המקומות האלה?     

גיל הכהן: כן

גיל הכהן:  ההתקשרויות מול ספקים לתקופות הנפרסות על יותר משנת תקציב אחת

גיל הכהן:  שירות התעסוקה גם מפעיל תוכנית לשילוב בעולם העבודה הכוללות את מעגל התעסוקה

גיל הכהן:  לצורך הפעלת תוכניות אלה נפתחו התחייבויות הנפרסות ליותר משנת תקציב אחת

גיל הכהן:  תוכנית 364403 – 187,242 אלפי ₪

גיל הכהן:  פעולות ההכשרה של האגף להכשרה מקצועית נעשות באמצעות רכישת שירותים מגורמים חיצוניים המתמחים בהכשרה זו באמצעות שוברי הכשרה מקצועית, שיתופי פעולה עם מעסיקים ומקומות עבודה

גיל הכהן:  פעילות ההכשרה המבוצעת כוללת תוכניות הכשרה וקורסים שאינם חופפים את שנת התקציב, וכוללת גם תוכניות הכשרה שנעשו לשילוב מובטלים עקב משבר הקורונה

ינון אזולאי: אבל השוברים ללא קשר למשבר הקורונה, נכון?     

אנסטסיה מיכאלי: גם וגם

ינון אזולאי: אבל נגמר משבר הקורונה

אנסטסיה מיכאלי: אבל השוברים ממשיכים בהתאם לאבני דרך

ינון אזולאי: מה שהיה אז

אנסטסיה מיכאלי: השוברים אכן חויבו מייד אחרי משבר הקורונה אבל הם משולמים בהתאם לאבני דרך, אז לוקח זמן לשלם את ההתחייבויות הקיימות

גיל הכהן: תוכנית 364405, 21,755 אלפי ₪

גיל הכהן:  מדובר בפעילות של בתי ספר מקצועיים שהפעילות בהם מקבילה לשנת הלימודים ולא לשנת התקציב ולכן ההתחייבויות בהם חוצות שנת תקציב

גיל הכהן:  תוכנית 364406, 26,213 אלפי ₪, פעילות המכללות הטכנולוגיות – שוב, מקבילה לשנת הלימודים ולא לשנת התקציב – לכן נוצרו העודפים

גיל הכהן:  תוכנית 366001, 40,048 אלפי ₪, רשות השירות האזרחי לאומי – פועלת כרגולטור על תחומי השירות האזרחי והלאומי

משה גפני: הבנו

משה גפני:  שאלות, בבקשה

משה סולומון: מה זה: במזומן? כתוב: הפנייה נועדה – מזומן

משה סולומון:  יש את זה במזוודות

חמד עמאר: בגלל שנלחמים בפרוטקשן שיש במדינת ישראל ושר לביטחון פנים שולט בכל העניין, לכן הוא צריך להעביר גם במזומן כדי שיצליח לפתור את הבעיה שיש לנו היום

משה סולומון: בגלל שמדובר בתעסוקה – סוגיה מאוד חשובה ומשמעותית, אני יודע לומר שבאוכלוסיות מסוימות סוגית התעסוקה היא מאוד מורכבת, ואני שואל גם בהקשר הקהילה האתיופית, לאורך כל – מסעיף 4 והלאה, כמה באמת יש מענה בסוגי התעסוקה לקהילה האתיופית?     

אנסטסיה מיכאלי: עברה החלטת ממשלה, מתגבשת חדשה לשילוב יוצאי אתיופיה בתעסוקה

אנסטסיה מיכאלי:  אנו בונים תוכניות יחד עם רשויות ויחד עם מפעילים חיצוניים לשילוב העדה בשוק העבודה, דרך מרכזי הכוון שפועלים, שיכולים לגשת לשם, דרך קהילה וכו'

משה סולומון: העודפים האלה יסייעו לתוכניות האלה?     

אנסטסיה מיכאלי: כן, בין היתר העודפים האלה הם בגין התוכניות האלה

משה סולומון: זה תוכניות שכבר החלו קודם לכן?     

אנסטסיה מיכאלי: כן

אנסטסיה מיכאלי:  הייתה החלטת ממשלה שנתנה 20 מיליון שקל לפעילות תעסוקה של יוצאי אתיופיה

משה סולומון: תודה

חמד עמאר: בסעיף 2 מדובר גם בפקחים בעבודה? כמה פקחים יש לנו במדינת ישראל, כמה נהרגו מתחילת השנה וכמה נפצעו, אם יש לכם הנתונים האלה?     

אנסטסיה מיכאלי: אין לי הנתונים עכשיו על נפגעים בתאונות עבודה

חמד עמאר: כמה פקחים את יודעת?     

משה גפני: אם אפשר להגיש כמה זה קרה משך כל השנים מאז ממשלת גולדה

חמד עמאר: כמה פקחים יש לנו? אני מדבר בשיא הרצינות

חמד עמאר:  אנחנו מדברים על חיי אדם

חמד עמאר:  הרבה אנשים נהרגים

חמד עמאר:  האם כתוצאה מהרבה תאונות שקורות בעבודה, האם הוספתם פקחים, האם יש תוכנית להוסיף פקחים? כמה פקחים יש? בנושא הזה אני חושב שכולנו מסכימים

אנסטסיה מיכאלי: יש לנו כ-100 פקחים נכון להיום במשרד העבודה

אנסטסיה מיכאלי:  לפני כשלוש שנים הוספנו כ-60 פקחים

אנסטסיה מיכאלי:  השנה הוספנו עוד, אז סך הכול יש 100 פקחים

אנסטסיה מיכאלי:  השנה הוספנו עוד 10

משה גפני: כמה היה לפני שנה?     

אנסטסיה מיכאלי: סביב 80, 90 פקחים

אנסטסיה מיכאלי:  היום יש יותר כי הוספנו

חמד עמאר: לפי העבודה שאתם עושים, כמה פקחים אנחנו צריכים במדינת ישראל היום?     

אנסטסיה מיכאלי: אין לי פילוח הצורך

אנסטסיה מיכאלי:  אני יכולה להעביר לך את המספרים

אנסטסיה מיכאלי:  אנו רואים שגם הפקחים האלה מצליחים להביא תוצאות

אנסטסיה מיכאלי:  ראינו תוצאות בירידות בתאונות עבודה, רואים יותר עיצומים שמוטלים על החברות

חמד עמאר: בסעיף 4 את מדברת על 172 מיליון שקל, על עידוד אוכלוסייה ייעודית

חמד עמאר:  את דיברת על חרדים וערבים

חמד עמאר:  מה בנושא הדרוזים? נכנסים כאן?     

אנסטסיה מיכאלי: דרוזים זה תחת החלטות ממשלה רוחביות שעברו, 550, 1279, 549

אנסטסיה מיכאלי:  זה כל ההחלטות האלה שגם הדרוזים וגם האוכלוסייה הערבית וגם הצ'רקסית מקבלת מענה

חמד עמאר: אנו מדברים על 172 מיליון שקל מתוך כמה תקציב שהיה בסוף 22'?     

אנסטסיה מיכאלי: בסוף 22' סיימנו באגף הזה עם 487 מיליון שקלים

חמד עמאר: אז פחות מחצי מהכסף לא נוצל

אנסטסיה מיכאלי: אבל החלטת הממשלה עברה ב-22'

אנסטסיה מיכאלי:  התחילה ב-22'

אנסטסיה מיכאלי:  התחלנו לממש את התוכניות

אנסטסיה מיכאלי:  התחלנו את תוכנית העבודה – היא החלה ב-22', לוקח זמן להתחיל להניע תוכניות, להניע מכרזים, לכן יש העודפים האלה

חמד עמאר: כמה תקציב יהיה ב-23' חוץ מה-172? כמה תקציב ייעודי לתוכנית הזאת?     

אנסטסיה מיכאלי: אנחנו עכשיו בונים תוכנית עבודה

חמד עמאר: אם אני באמצע 23' לא יודע כמה תקציב יהיה ל-23', את מעבירה מ-22' ל-23'

חמד עמאר:  אני עוד מעט מסיים 23'

חמד עמאר:  את בונה תוכנית עבודה ל-23'? ומבקשת להעביר 172 מיליון? היא אומרת שהיא בונה תוכנית עכשיו

ינון אזולאי: כשהיא בונה תוכנית זה לא רק לשנה הזו

ינון אזולאי:  יכולה להיות תוכנית חומש

ינון אזולאי:  הרב גפני, יש לי הצעה – שישאלו אותי את השאלות האלה

ינון אזולאי:  אני אשיב

חמד עמאר: אני שואל אותה שאלה מאוד חשובה

חמד עמאר:  כמה תקציב מיועד ל-23'? אולי לא צריך תקציב בכלל

אנסטסיה מיכאלי: נביא את הפנייה הזאת בדיונים הבאים, כשהיא תגיע לדיוני הוועדה, ונדבר על זה

אנסטסיה מיכאלי:  אני כרגע לא מול הפנייה הבאה

חמד עמאר: לא שאלתי אותך על הפנייה הבאה

חמד עמאר:  שאלתי כמה תקציב יועד לתקציב הזה, של עידוד תעסוקה לאוכלוסייה ייעודית?     

אנסטסיה מיכאלי: ב-23' יש 197 מיליון שקל

אנסטסיה מיכאלי:  אנחנו מדברים על תקציב סוף שנה לעומת תקציב בסיס

אנסטסיה מיכאלי:  תקציב בסיס זה 197 מיליון שקל

אנסטסיה מיכאלי:  עם כל התוספות נגיע לסכום דומה בסוף 23'

ולדימיר בליאק: יש לי שלוש שאלות

משה גפני: מבקש – בקצרה

ולדימיר בליאק: קודם כל, ראינו בדוח התעסוקה ששיעור התעסוקה בקרב גברים חרדים עדיין נשאר מאוד-מאוד נמוך, 53% עם שכר ממוצע של 8,500 שקל

ולדימיר בליאק:  מה אתם עושים כדי לעודד תעסוקה בקרב גברים חרדים?     

רום בר-אב: יש מגוון כלים שמיועדים לאוכלוסייה החרדית בתוך זרוע העבודה

רום בר-אב:  הכלי המרכזי הוא מרכזי הכוון שנקראים מרכזי מפתח

רום בר-אב:  יש 12 מרכזי הכוון שמפוזרים בכל הארץ

רום בר-אב:  השניים הגדולים נמצאים בבני ברק ובירושלים, והנוספים בריכוזי האוכלוסייה החרדים

ולדימיר בליאק: יש גם במודיעין עילית?     

רום בר-אב: כן

רום בר-אב:  הם מיועדים לאוכלוסייה החרדית

רום בר-אב:  המרכזים האלה מהווים הכלי המרכזי

רום בר-אב:  אותו אדם שמחפש להיכנס לתעסוקה מגיע, עובר הכוון, יש סט כלים תעסוקתיים שעוזרים לו, נותנים לו הכשרות, ואוצ'ר, כל דבר שמתאים למסלול האישי שלו וגם בהתאם לכישורים שיש לו

רום בר-אב:  אלה מרכזי הכוון

ולדימיר בליאק: יש לכם יעדים? אם היום אנחנו עומדים על 53%, לאן אתם רוצים להגיע עד 2030?     

רום בר-אב: יש יעדי התעסוקה שהממשלה אימצה בהחלטת ממשלה

ולדימיר בליאק: מה היעד?     

רום בר-אב: אם איני טועה, 60% ב-2030

ולדימיר בליאק: גם לא

ולדימיר בליאק:  שאלה שנייה, לגבי כל מערך ההכשרות, אני יודע שזה היה מפוזר לפני הקורונה בין ארבעה משרדים

ולדימיר בליאק:  איך זה מתנהל היום, איפה נמצא מערך ההכשרות המקצועיות? נמצא במשרד העבודה? במשרד הכלכלה? חלק היה במשרד האוצר

ולדימיר בליאק:  כי הכול התפרק פה

אנסטסיה מיכאלי: עד סוף 22' משרד העבודה ניהל את רוב ההכשרות, זרוע עבודה – הייתה זרוע שניהלה, במשרד הכלכלה

אנסטסיה מיכאלי:  אנחנו היינו זרוע נפרדת שניהלה את רוב ההכשרות

רום בר-אב: הייתה החלטת ממשלה בנושא שעסקה בחלוקת הסמכויות בין משרד העבודה למשרד הכלכלה, החלטת הממשלה הייתה בינואר 23', שעסקה בסמכויות בין המשרדים

ולדימיר בליאק: אז היום זה במשרד העבודה –כל המערך או חלק נשאר במשרד הכלכלה?     

אנסטסיה מיכאלי: המחלוקת עדיין לא נפתרה

ולדימיר בליאק: ואיך זה משפיע על העבודה השוטפת?     

אנסטסיה מיכאלי: משפיע

חמד עמאר: כמה אנשים עוברים הכשרה מקצועית בשנה בערך?     

אנסטסיה מיכאלי: הכשרות מפוקחות – סביב 60,000 איש בשנה

ולדימיר בליאק: שאלה אחרונה, לגבי סעיף 8, כמה בתי ספר להנדסאים יש היום?     

אנסטסיה מיכאלי: זה לא בתי ספר אלא זה מכללות מפוקחות

רום בר-אב: יש כ-60 כאלה

חמד עמאר: כמה בתי ספר יש היום?     

אנסטסיה מיכאלי: 62

חמד עמאר: יש לך פילוח, כמה במגזר הדרוזי-ערבי?     

אנסטסיה מיכאלי: כ-50% במגזר המיעוטים

חמד עמאר: למה רק 50%? רוצים להכשיר אותם לעבודות מקצועיות רק?      

ינון אזולאי: אם היה 10% בלבד, היית שואל למה 10%

ולדימיר בליאק: רוצים התייעצות סיעתית לפני הצבעה

משה גפני: נצביע ב-13:49

משה גפני: אני מחדש את הישיבה

משה גפני:  מי בעד העברת 36001? מי נגד? מי נמנע?     הצבעה         

משה גפני: אושר

חמד עמאר: רביזיה

חמד עמאר:      פנייה 20001     

משה גפני: 20001, חינוך

הדר פוקס: שלום, הפנייה התקציבית נועדה להעברת תקציבית משנת התקציב 2022 לשימוש בשנת התקציב 2023 בסך 2 מיליארד ו-876 מיליון ₪ ו-893 אלפי ₪, מתוכם עודפים בסך 30,141 אלפי ₪ מתוך- - - תקציבית המיועדת להתמודדות עם התפשטות נגיף הקורונה בהתאם לפירוט המובא מטה

חמד עמאר: רק תסבירי לנו - למה נגיף הקורונה עדיין מלווה אותנו בסכומים כאלה גדולים?     

הדר פוקס: אסביר

הדר פוקס:  לא מדובר בפעילויות שבוצעו בשנה הנוכחית אלא בגין פעילות שבוצעה כבר לפני שנה וחצי אבל התשלומים לספקים אורכים זמן כי נדרשים לקבל דוחות ביצוע, בקרה של רואי חשבון

הדר פוקס:  לפעמים זה הליך שלוקח זמן

חמד עמאר: שנה וחצי לוקח?     

הדר פוקס: כך זה אורך

חמד עמאר: אז אתם צריכים התייעלות אם שנה וחצי אתם מחכים למישהו שעובד

משה גפני: לא נורא

משה גפני:  יש בעיות יותר גדולות

משה גפני:  הלאה

חמד עמאר: יש אנשים שפושטים את הרגל

משה גפני: זה לא קשור לפושטים את הרגל

משה גפני:  זה חוזה שנחתם, אתה מכיר את זה

משה גפני:  זה לוקח זמן, זה עודפים

משה גפני:  אנחנו לא עוסקים בהעברה

הדר פוקס: תוכנית מס' 1, פעילויות מטה מרכזיות, פעולות ושכר – 402,935 אלפי ₪

הדר פוקס:  מתוכם 9 מיליון ו-460 אלפי ₪ מתוך המסגרת התקציבית המיועדת להתמודדות עם התפשטות נגיף הקורונה

הדר פוקס:  תוכנית מס' 2,  206101, חינוך מיוחד, 56 מיליון ו-915 אלפי ₪

הדר פוקס:  תוכנית מס' 3 – 206202, הגיל הרך, 91 מיליון ו-781 אלפי ₪

הדר פוקס:  תוכנית 4 – 206301, יסודי וחטיבות ביניים, 91 מיליון ו-435 אלפי ₪

הדר פוקס:  תוכנית 5, 206501, שירותי עזר, הסעות ומענקים לפיתוח – 69 מיליון ו-812 אלפי ₪, מתוכם 4 מיליון ו-555 אלפי ₪ מתוך המסגרת התקציבית המיועדת להתמודדות עם התפשטות נגיף הקורונה

חמד עמאר: זה מתוך ה-30?     

הדר פוקס: זה מתוך ה-69 מיליון

הדר פוקס:  4

הדר פוקס: 5 זה מתוך ה-30 ובאופן כללי באותה תוכנית מעבירים כמעט 70 מיליון

הדר פוקס:  תוכנית 6, 206601, המינהל  לחינוך התיישבותי, 190 מיליון ו-188 אלפי ₪, מתוכם 756 אלפי ₪ מתוך המסגרת התקציבית המיועדת להתפשטות עם נגיף הקורונה, תוכנית 7 – 206701, פעילויות ופרויקטים, מיליארד ו-335 מיליון ו-337 אלפי ₪

הדר פוקס:  תוכנית 8 – 206702, הארכת יום הלימודים, 205 מיליון ו-604 אלפי ₪, מתוכם, מתוך 4 מיליון ו-359 אלפי ₪ מתוך המסגרת התקציבית המיועדת להתמודדות עם התפשטות נגיף הקורונה

הדר פוקס:  תוכנית 9, 206801, תנאי שירות והכשרת עובדי הוראה, 193 מיליון ו-655 אלפי ₪, ותוכנית 10, 206901, תרבות יהודית, 47 מיליון ו-498 אלפי ש"ח

חמד עמאר: נתחיל מתרבות יהודית

חמד עמאר:  47, כמה תקציב לתרבות יהודית כל השנה?     

הדר פוקס: אבדוק ואומר את התקציב המדויק עוד שנייה

הדר פוקס:  בזמן השאלה הבאה אבדוק את התקציב

חמד עמאר: לגבי 193 מיליון שקל, על הכשרת עובדי הוראה – איזה הכשרות הם מקבלים? זה מורים שמלמדים בבתי הספר עכשיו שמוציאים אותם מההכשרה או מורים שמתחילים ללמד? או לקליטת מורים חדשים שסיימו את הלימודים?     

הדר פוקס: זה גם וגם

הדר פוקס:  כל התוכנית הזו, תנאי שירות והכשרת עובדי הוראה, כל התוכנית שמיועדת להכשיר את עובדי ההוראה, בין אם זה עובדי הוראה חדשים ואז התקציב מיועד עבור המכללות למורים ולסמינרים, בין אם זה מימון השתלמויות קיימות למורים קיימים ורוצים לצאת להשתלמויות במרכזי פסגה ומכונים כאלה ואחרים, ולמעשה זה מאגד את כל  הפעילות של ההכשרה של המורים גם לפני הכניסה לתהליך וגם תוך כדי העבודה עצמה

הדר פוקס:  בנוגע לתרבות היהודית מייד אוציא את המספר המדויק אבל המטרה של התוכנית זה מימון תרבות יהודית ויש מרכזים להעמקת החינוך היהודי עבור מדרשות ללימודי יהדות וארץ ישראל

הדר פוקס:  במסגרת אותן פעילויות מתחייבים עבור כספים, ובגלל ששנת הלימודים לא חופפת עם השנה הקלנדרית נוצר מצב שבו יש צורך בהעברת עודפים, כלומר מתחייבים על כסף ולא מספיקים לממש אותו באותה שנה - לכן מעבירים את התקציב ומשלמים בשנה העוקבת

חמד עמאר: אנו מדברים על תקציב שנת לימוד, לא מינואר עד דצמבר

הדר פוקס: בדיוק, בגלל חוסר ההלימה הזו

חמד עמאר: כלומר בתקציבים האלה מדברים על התקציב מספטמבר?     

הדר פוקס: ברגע שהתקציב עובר, נכנסים לשנת התקציב בינואר, זה שני שליש השנה הקודמת ושליש של השנה הנוכחית

הדר פוקס:  בגלל שאנו באמצע שנת לימודים, תשפ"ג נגמרה אבל כשנכנסנו ל-23' הייתה בעיצומה, יש צורך בהעברת העודפים כי צריך להתחייב על כסף שלא מספיק לצאת

משה גפני: תודה רבה

משה גפני:  אגב, היה 12 מיליון של תרבות חרדית שאושר

משה גפני:  היכן זה?     

משה סולומון: שאלה קצרה

משה סולומון:  תוכנית 7, יש פה מיליארד ו-335,000 ואני רואה שיש שם סעיף ג', מדבר גם על קליטת עלייה

משה סולומון:  הגעתי לפה מוועדת קליטה ועלייה, ואני מבין שחסר מיליונים לקליטת העלייה

משה סולומון:  איך יש מצב שפה יש יתרות ושם חסר?     

משה גפני: כי זה עודפים

משה גפני:  זה לא מנוצל

ינון אזולאי: העודפים זה מחויבים

משה גפני: תשובה

משה סולומון: עוד שאלה אחת

משה גפני: קח בחשבון שאחרי 14:00 איני יכול להצביע

משה סולומון: חצי דקה

משה סולומון:  סעיף ג לא מופיע כלל בפירוט למה נוצרה היתרה

משה סולומון:  קליטת עלייה, סעיף ג, זה ההסבר שלך למה חסר

משה סולומון:  זה נשאר

הדר פוקס: אסביר

הדר פוקס:  מדובר בעודף מחויב

הדר פוקס:  נוצרה התקשרות מול ספק בגין איזושהי פעילות, אך לא הספיקו לשלם לו במזומן, אבל המשרד יודע שיצטרך לשלם לו

הדר פוקס:  לכן הוא רושם התחייבות ומעביר

חמד עמאר: למה רצים להביא לנו את חוק המזומנים לכאן? הכול במזומן ורצים להביא

חמד עמאר:  אדוני היושב-ראש, בגלל שזה העברה תקציבית לחינוך אני לא עושה התייעצות סיעתית

משה גפני: כל הכבוד

משה גפני:  מי בעד ההעברה – ירים את ידו

משה גפני:  מי נגד? מי נמנע?     הצבעה     

משה גפני: ההעברה אושרה

ינון אזולאי: שאלת לגבי ה-12 מיליון

משה גפני: של התרבות החרדית

הדר פוקס: התקציב כפי שהיה בהמשכי הוא ניתן ולכן הוא ימשיך במהלך השנה השוטפת

ינון אזולאי: מתי נראה את זה?     

הדר פוקס: התקציב יועבר ברגע שתועבר הפנייה התקציבית הבאה, הקרובה

משה גפני: מתי תגיע?     

הדר פוקס:   אנחנו עובדים על הפנייה

הדר פוקס:  מקווה שנוכל להניח אותה על שולחן הוועדה בתקופה הקרובה

הדר פוקס:  לא יודעת להתחייב על מועד ספציפי אבל אנו עובדים על זה בימים אלו

משה שמיר: אנחנו אמורים להגיש את הפניה לאוצר מקווה השבוע

משה גפני: יש לכם עוד דברים שצריכים פה בפנייה תקציבית?     

משה שמיר: זו פנייה גדולה

משה שמיר:  השבוע אני מקווה שנצליח להעביר אותה לאוצר, צריכים להיכנס מרכיבים נוספים בפנייה הזו ואז היא תוגש לוועדה

משה גפני: פריצקי, את הרווחה נביא מחר בעז"ה, הפנייה הראשונה בשעה 13:00

משה גפני:      תודה רבה, הישיבה נעולה